b'\n_START_ARTICLE_\nFestspillene i Salzburg\n_START_PARAGRAPH_\nFestspillene i Salzburg (Salzburger Festspiele) er en kulturfestival som har blitt arrangert om sommeren i den \xc3\xb8sterrikske byen Salzburg, Mozarts f\xc3\xb8deby, siden 1920. Uroppf\xc3\xb8ringen av Hugo von Hofmannsthals Jedermann p\xc3\xa5 Domplatz den 22. august 1920 i regi av Max Reinhardt markerte grunnleggelsen av festspillene, og operaen st\xc3\xa5r fast p\xc3\xa5 programmet. Jedermann er den tyske betegnelsen p\xc3\xa5 det gamle europeiske mysteriespillet som p\xc3\xa5 norsk har f\xc3\xa5tt tittelen \xc2\xabSpillet om Enhver\xc2\xbb._NEWLINE_Ved siden av de egentlige festspillene arrangeres det samtidig en rekke andre festspill, s\xc3\xa6rlig viet barokkmusikk.'